<classify> JANETH MUSHI-BABATI Chama cha Wafugaji Tanzania, kimetoa msaada wa maturubai kwakaya zaidi 30 zilizoteketezwa kwa moto katika kijiji chaVilimavitatu wilayani Babati, kwa ajili ya kujisitiri na baridi nyakati zausiku pamoja na jua kali nyakati za mchana. Zaidi ya maboma 30 kijijini hapo yanayokadiriwa kuwa na wakazizaidi ya 300 yalichomwa mwanzoni mwa wiki iliyopita na kusababisha familia hizokukosa mahali pa kuishi, wakidaiwa kujenga eneo la shoroba za wanyama katikaJumuiya ya Hifadhi ya WanyamaporiWMA ya Burunge. Msaada huo umetolewa leo Jumamosi Julai 13, na Mwenyekiti wa Taifa wa Chama hicho, GeorgeBajuta, katika eneo la jangwani, katika kata ya Nkaiti, ambapo amesema baada yakujionea mazingira magumu wanayoishi wananchi hao ikiwemo kulala chini ya mitiwamelazimika kutoa misaada hiyo ili kuweza kuwanusuru na baridi hasa watoto. Tumeamua kuwakabidhi misaada hii ili walau mjisitiri nakujiokoa na baridi, sisi kama chama kazi yetu ni kulinda na kutetea haki namaslahi ya wafugaji na tutaendelea kushirikiana na nyie mpaka mpate hakizenu,amesema. Mmoja wa wananchi hao Dorcas Payai alishukuru kwa msaada huoambapo amesema wanawake na watoto wamekuwa wakiteseka hasa ikizingatiwa baridikali ambayo ipo katika eneo hilo ambapo leo ni siku ya sita hawana mahali pakulala kufuatia kuchomwa kwa maboma yao. Kwa upande wake Mratibu wa Migogoro na malisho kutoka chamahicho, Jeremiah Wambura,amesema migogoro katika maeneo ya wafugaji inapaswakukomeshwa ili kuwawekea wafugaji mazingira rafiki ya kufanya shughuli zao nakuwataka wananchi hao kuwa watulivu wakati suala hili linashughulikiwa. Tunaamini Rais Dk.Magufuli ni kiongozi wa wanyonge nakilichotelekezwa hapa siyo mpango wa Rais, niwaombe ninyi siyo wanyonge kwenyenchi yenu kuweni watulivu naamini adha hii itakoma haitowarudia tena,tumeamuakujitoa kwa ajili yenu kwani maeneo mengi wafugaji wanapata tabu natutashirikiana kumaliza tatizo hiliamesema.  <topic>: afya 